Приложение\_9a

Към Условията за кандидатстване

ИНСТРУКЦИЯ ЗА ПОПЪЛВАНЕ НА ФОРМА ЗА НАБЛЮДЕНИЕ И ОЦЕНКА НА ПРОЕКТИ

ПО

ПОДМЯРКА 4.1 "ИНВЕСТИЦИИ В ЗЕМЕДЕЛСКИ СТОПАНСТВА" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014 - 2020 Г.

Кандидатите/ползвателите представят форма за наблюдение и оценка по подмярка 4.1 съгласно образеца от Наредба №9/21.03.2015 г., като попълват всички посочени задължителни полета.

1. **Юридически статут на кандидата.**

Задължително се отбелязва с „ДА“ категорията, в която попада съответния кандидат/ползвател. Не е задължително отбелязването на „НЕ“ за категориите, в които не попада съответния кандидат/ползвател.

1. **Възраст**

Задължително се отбелязва възрастта на физическото лице или едноличен търговец /ЕТ/ кандидат/ползвател, а в случай, че кандидатът/ползвателя попада в категория различна от физическо лице или ЕТ се посочва възрастта на управителя на дружеството.

1. **Пол**

Задължително се отбелязва пола на физическото лице или едноличен търговец /ЕТ/ кандидат/ползвател, а в случай, че кандидатът/ползвателя попада в категория различна от физическо лице или ЕТ се посочва пола на управителя на дружеството.

1. **Участие на кандидата в Програма САПАРД и/или ПРСР 2007 – 2013 и/или ПРСР 2014-2020.**

В случай, че кандидата има сключен договор за финансова помощ по Програма САПАРД и/или ПРСР 2007 – 2013 и/или ПРСР 2014-2020, задължително отбелязва „ДА“, като изписва програмата, по която е сключен договора и неговия номер и дата. В случай, че кандидатът/ползвателят има повече от един сключен договор, той попълва информация за всеки един от тях.

Ако кандидатът/ползвателят няма сключени договори попълва „НЕ“.

1. **Размер на стопанството**

Кандидатът/ползвателят задължително попълва полето, като посочва стандартен производствен обем (СПО) на цялото земеделско стопанство изчислен към настоящата стопанска година съгласно Таблица за изчисляване на икономическия размер на земеделските стопанства - Приложение № 14 от Наредба №9/21.03.2015 г. Кандидатът/ползвателят задължително попълва и общия размер на използваните земеделски площи в ха към настоящата стопанска година.

1. **Географско разположение на имотите на стопанството**
   1. **Растениевъдство**

*В този раздел се попълва информация за цялото стопанство.*

Кандидатът/ползвателят задължително попълва полетата в таблицата, като за всяко отделно землище попълва редове „Имот 1“, „Имот 2“, „Имот 3“ и т. н. и посочва общия обем площи в ха и отбелязва ЕКАТТЕ на съответното населено място, в чието землище се намират площите на земеделското стопанство. При повече на брой землища, кандидатът/ползвателят може да добави нови редове в таблицата */нови редове се добавят само при попълване на образец във формат „word“, при попълване на образец във формат „excel“ информация се попълва в наличните по образец редове/.* В колона „Напоявани площи в стопанството в ха“ се посочват напояваните площи в стопанството за съответното землище, а в колона „Напоявани площи включени в проекта в ха“ се посочват площите с напояване, които са включени в съответния проект.

* 1. **Животновъдство - местоположение на животновъдния обект/и**

*В този раздел се попълва информация за цялото стопанство.*

Кандидатът/ползвателят задължително попълва полетата в таблицата, като за всеки отделен животновъден обект попълва редове „Имот 1“, „Имот 2“ и т. н. и посочва номера на имота, в които е разположен животновъдния обект и отбелязва ЕКАТТЕ на съответното населено място, в чието землище се намира животновъдния обект. При повече на брой животновъдни обекти, кандидатът/ползвателят може да добави нови редове в таблицата */нови редове се добавят само при попълване на образец във формат „word“, при попълване на образец във формат „excel“ информация се попълва в наличните по образец редове/*.

1. **Земеделско производство в рамките на проекта**

*В този раздел се попълва информация за производството в земеделското стопанство, в рамките на проекта.*

В табл. „Растениевъдство“ се посочва информация за вида на отглежданата култура, като в зависимост от това дали културата се отглежда биологично или конвенционално се отбелязва в колона „Индикация“ вида на производството. В колона „Площ, ха“ се посочва общата площ в ха за отглежданата култура. В колона „Площ с напояване, ха“ се посочва общата напоявана площ в стопанството за съответната култура, в колона „Площ с напояване за създаване/рехабилитация по проекта, ха“ се посочва площта включена в проекта, в която се създават/рехабилитират напоителни системи.

В табл. „Животновъдство“ се посочва информация за вида на отглежданите животни, като в зависимост от това дали се отглежда биологично или конвенционално се отбелязва в колона „Индикация“ вида на производството. В колони „За месо“, „За мляко“, „За яйца“ се посочва вида на селскостопанската продукция произвеждана от определения вид животно, като могат да се посочат повече от един вид селскостопанска продукция. При отглеждане на пчелни семейства, патици, птици – родителско направление и калифорнийски червеи е допустимо да няма отбелязване в посочените колони.

1. **Среден списъчен брой на наетите лица по трудово правоотношение в стопанството на кандидата**

Кандидатът/ползвателят задължително попълва полетата в таблицата, като посочва информация за наетите лица „Мъже“ и/или „Жени“ и отбелязва техният брой в клетките „под 40 г.“ и/или „над 40 г.“.

Тази информация се попълва от кандидата/ползвателя за всеки отделен ред в таблицата „Средносписъчен брой на персонала към предходната финансова година“ – *посочва се информация за годината предхождаща годината на подаване на заявлението за подпомагане* „Планиран брой на допълнително наетия персонал за нуждите на проекта“ посочва се информация за допълнително наетите на трудово правоотношение лица, „Планиран средносписъчен брой на персонала, увеличен за реализация на проекта“ – посочва се информация за средносписъчния брой на персонала, който ще се подържа за нуждите на изпълнение на проекта. Данните в таблицата следва да са съобразени с посочените данни в одобрения бизнес план по проекта.

1. **Цели на проекта**

Кандидатът/ползвателят задължително попълва полетата в таблицата, като отбелязва една основна цел на проекта и най – малко една допълнителна цел.

Отбелязаните цели се определят от кандидата/ползвателя съобразявайки се с дейностите включени в проекта.

1. **Разходи, включени в проекта:**

**10.1 Разходи по цели - в лв.**

Кандидатът/ползвателят задължително попълва полетата в таблицата, като попълва информация във всеки ред от I до VII, в които попадат активи, дейности, услуги, които са включени в заявлението/заявката.

В колона 2 се посочва общия размер на разходите в лв. за съответната група разходи. В колона 3 се посочва номера на групата разходи съгласно Приложение към табл. 9.1, което е част от формата.

В колона 4 се отбелязва, какъв е типа на дейностите, като в зависимост от естеството им се посочва цифрата 1, 2 или 3 за всяка група разходи, като в една клетка могат да бъдат отбелязани и комбинация от две цифри, например: 2 и 3.

В колона 5 се отбелязва размера на финансовата помощ в лв. за съответната група разходи от заявлението за подпомагане или заявката за плащане. В колона 6 се отбелязва целта за постигането, на която допринася съответната група разходи, и се изписва съответния код от табл. 8. Една група разходи могат да допринасят за постигане на повече от една цел.

**10.2 Финансови инструменти**

В таблицата задължително се отбелязва „ДА“ ако земеделският стопанин предвижда да използва за изпълнение на проекта финансов инструмент, а в случай, че не планира използването на такъв отбелязва „НЕ“. Под финансови инструменти да се има предвид – гаранционен фонд по ПРСР.